stanford-oval/wikipedia huggingface dataset:
יום זה לישראל
מחבר הפיוט

האקרוסטיכון המקורי של הפיוט יום זה לישראל היה 'יצחק סלמה חזן'. משום מה, כמה חרוזים נפלו, ובמשך כמה מאות שנים היה חתום 'יצחק לח'. בתקופה מאוחרת, הרחיב משורר את השיר, כך שהחתימה נהפכה להיות 'יצחק לוריא חזק'. ולכן היו כאלו שייחסו את הפיוט (בטעות) לאר"י.
אך נחלקו החוקרים אם אכן האר"י כתבו כפי שמופיע בסידורים, או שהייחוס לאר"י מוטעה, ולמעשה חברו פייטן אחר. לדעת הרב ראובן מרגליות מדובר בסבו של האר"י ששמו זהה גם כן רבי יצחק לוריא בן שלמה.
בשנת ה'תרל"ח (1878) פרסם אפרים דיינארד מכתב יד שמחבר הוא המשורר יצחק חנדלי שחי במאה ה־15 בהעיר כפא שבחצי האי קרים, ואחריו כתב זה חוקר הספרות ושירת ימי הביניים שמעון ברנשטיין.
אבל לדעת פרופ' טובה בארי מחבר הפיוט הוא יצחק סלמה.
תוכן הפיוט

מתאר את השבת, מצוותיה וחוקיה כמנחמות במנוחתן והמאירות את עם ישראל המתגעגע לארץ ישראל בעודו נמצא בגלות. כמו שביום שבת משורר עם ישראל לאלוהיו "קול רנה וישועה" כך גם הגאולה המובטחת לשומרי יום השבת. כמו יום השבת (בימי החול) טרם הגיעה לעם ישראל וטרם הופיעה בפניו וכי היא נראית כחיזיון עתידני הנראה לעין.
ביצועים לפיוט

יום זה לישראל מקהלת שיר ושבח.
יום זה לישראל יוסף קרדונר, כיסופים לשבת.
יום זה לישראל גלעד פוטולסקי.
לקריאה נוספת

יעקב ישראל סטל (עורך), הרב שמואל אשכנזי, אגרות שמואל, ירושלים תשפ"א, חלק ג, אגרת תתקה, עמ' 1500.
הערות שוליים

1 2  כך הוא הפיוט המקורי, ואינו מופיע ברוב הדפוסים
↑  חרוז זה ושלשת החרוזים הבאים אחריו, אינם מקוריים.
↑  חרוז זה והבא אינם בפיוט המקורי.
↑  אדוין סרוסי, חולם בספרדית, שר בעברית: על הזמר לשבת "יום זה לישראל" ומחברו, באתר הארץ, 7 ביוני 2011
↑  ראו: שמואל אשכנזי, אגרות שמואל (מצוין ב'לקריאה נוספת'). זמירות לשבת וברכת המזון ע"פ כתבי יד ודפוסים ישנים, בעריכת י.י. ינקלביץ, תשע"ב, עמ' 20.
אל-חדית' אל-קודסי

אל-חדית' אל-קֻדְסִי (בערבית: الحديث القدسي ; מילולית: מקודשת, טהורה וזכה) הוא סוג מסוגיו של החדית', אשר על פי המסורת האסלאמית, תוכנו מיוחס לאללה, כלומר נמסרה מאללה למוחמד, והוא שמסר אותה לממשיכיו.
הגדרת החדית' הקודסי

הגדרתו המילולית היא "המסורה המקודשת" או "החדית' הקדוש".
הגדרתו השרעית היא: אמירה המיוחסת לנביא מוחמד, בעוד שתוכנה ומהותה מיוחסים לאללה.
בניגוד לחדית' רגיל, בו יש חשיבות רבה לשרשרת המוסרים (אסנאד) ולאמינותם, בחדית' הקודסי כמעט שאין התייחסות לשרשרת המוסרים.
דוגמה לחדית' קודסי:
אמר הנביא מוחמד: אללה אמר: "הוי בן האדם, תשקיע בצדקה, ואני אשקיע בך"
 (رسول اللَّه صلى الله عليه وسلم قال قال اللَّهُ أَنْفِقْ يَا ابْنَ آدَمَ أُنْفِقْ عَلَيْك).
דוגמאות נוספות: אללה אמר "הוצא כספים לצדקה, ואני אוציא כספים עליך";[דרושה הבהרה] "הוי עבדי, אסרי על עצמי לעשוק, והעושק אסור ביניכם. אל תעשקו אחד את השני".
חדית' קודסי נפוץ יותר בקרב האסלאם השיעי ובקרב חוגים מיסטיים (למשל בסופיות). דוגמה לחדית' קודסי הנפוץ בחוגים צופיים בגרסאות רבות:
הייתי אוצר גנוז ורציתי להיות נודע. לכן בראתי את הבריאה כדי שאיוודע. 

(کنت کنزاً مخفیاً فأحببت أن أعرف فخلقت الخلق لکی أعرف)
מאפיינים הלכתיים

על פי ההלכה האסלאמית, מי שקורא חדית' קודסי אינו מתוגמל על כך בשכר מאללה, בניגוד למי שקורא את פסוקי הקוראן.
כמו כן, בעוד שפסוקי הקוראן מיוחסים לאללה, הן בצורתם והן בתוכנם, החדית' הקודסי מיוחס לאללה רק בתוכנו, בעוד שצורתו (הגייתו, מילותיו, אותיותיו וכו') מיוחסת לנביא מוחמד.[דרוש מקור] דבר נוסף שמבדיל ביניהם הוא שפסוקי הקוראן נתפסים בקרב המוסלמים כאותות מאללה, ואילו החדית' הקודסי אינו מוגדר כך.
נוסף על כך, מבחינת דרגת האמינות והאותנטיות, יש חדית'ים שנחשבים על ידי המומחים כמאומתים יותר, ויש כאלה שנחשבים למאומתים פחות.
ההבדלים בין הקוראן לבין המסורה הנבואית לבין המסורה הקדושה:
הערות שוליים

↑  Ibn al-ʻArabī, 1165-1240., Divine sayings : 101 ḥadīth qudsī, 1st pbk. ed, Oxford: Anqa Pub, 2008, ISBN 978-1-905937-03-5
↑  Glasse, Cyril, The New Encyclopedia of Islam, Altamira, עמ' 159
↑  Ibn al-Arabi, 1165-1240, Journey to the Lord of Power : a Sufi manual on retrea, New York: Inner Traditions International, 1981
1 2  Hadith Qudsi - Oxford Islamic Studies Online, www.oxfordislamicstudies.com (באנגלית)
↑  "Hadith on Charity: O son of Adam, spend in charity and Allah will spend on you | Daily Hadith Online". Daily Hadith Online (באנגלית אמריקאית). 2011-07-22. נבדק ב-2018-07-14.
↑  Ibrahim, Ezzeddin., Forty hadith qudsi. Kazi Publications, 1995
↑  ḥadith qudsi (sacred hadith ) al Riyaḍ: Dar al-Salam, al-Ṭab'ah 1, 1996
↑  H. Algar, "Hadith iv. In Sufism," Encyclopædia Iranica, Vol. XI, Fasc. 5, pp. 451-453, s.v.
↑  What are the differences between the Qur’an and a Hadith Qudsi? | Darul Fiqh, darulfiqh.com (באנגלית)
1 2  "What is the difference between Hadith Qudsi, Hadith Nabawi and the Qur'an". Saluting Prophet Muhammad صلّى الله عليه وسلّم (באנגלית אמריקאית). 2010-03-13. נבדק ב-2018-07-14.
משטרת הפדרציה הרוסית

| --- | --- |
סמל שירות הסיור של המשטרה
 
 תג היחידה של שוטר סיור רוסי
 "בשירות רוסיה, בשירות החוק" (Служу России, служу Закону)
 מידע כללי
 מדינה:  רוסיה 
 תחום שיפוט:  רוסיה
 משרד אחראי:  ממשלת רוסיה
 סוכנות אם:  משרד הפנים
 תאריך הקמה:  1 במרץ 2011
 סוכנות קודמת:  מיליציה
 מטה מרכזי:  רחוב ז'יטנאיה 16, מוסקבה
 עובדים:  750,000 (2018)
 МВД.РФ
 
שוטר רוסי
מדי החורף של שוטר במשטרת רוסיה

משטרת הפדרציה הרוסית, או בפשטות משטרת רוסיה (Полиция России), היא המשטרה הלאומית של רוסיה, שהוקמה ב-1 במרץ 2011 עם פירוק המיליציה, שהייתה משטרת ברית המועצות ומשטרת רוסיה עד פברואר 2011. המשטרה היא יחידת השיטור המרכזית של משרד הפנים הרוסי שהוקמה במסגרת הרפורמה המשטרתית ברוסיה, שנכנסה לשלב מואץ בינואר 2011. נכון ל-2018, 750,000 שוטרים משרתים במשטרה הרוסית.
המשטרה נועדה להגן על חייהם, בריאותם, זכויות האדם וחירויותיהם של האזרחים הרוסים, אזרחים זרים ואנשים חסרי אזרחות, והיא עוסקת בעיקר בלחימה בפשע, בטיחות רכוש הציבור וביטחון הציבור. המשטרה מבצעת את צווי נשיא הפדרציה הרוסית או את הנחיותיו של שר הפנים. המשטרה מורכבת מגופי אכיפת חוק טריטוריאליים של משרד הפנים וראשי משטרות עירוניות.
בראש המשטרה עומד שר הפנים הרוסי, האחראי לניהולה. מטה המשטרה נמצא בבניין משרד הפנים ברחוב ז'יטנאיה 16 במוסקבה.
היסטוריה

המשטרה ברוסיה היא עתיקת יומין והוקמה לראשונה על ידי פיוטר הגדול ב-7 ביוני 1718 כמשטרת סנקט פטרבורג, למפקד משטרת סנקט פטרבורג הראשון מונה יהודי מומר בשם אנטון דיווער, שנחשב לראש המשטרה הראשון.
ב-19 בינואר 1722 הוקמה משטרת מוסקבה והחל מ-1755 הפרלמנט הרוסי החל למנות מפקדי משטרה עירוניים. בשנת 1862 במשטרת סנקט פטרבורג הוקמה מחלקה לחקירות פליליות ובתחילת המאה ה-20 מחלקות אלו היו קיימות בכל הערים הגדולות. בתקופת האימפריה הרוסית לא הייתה משטרה ארצית אלא משטרות עירוניות שעסקו גם במבצעי חילוץ, כבאות והצלה כאשר משטרות אלה הוכפפו ב-1802 למשרד הפנים הרוסי ובשנים 1880–1917 הוכפפו למחלקת המשטרה של משרד הפנים. המשטרה ברוסיה המשיכה להיקרא משטרה (Полиция) עד פרוץ מהפכת אוקטובר, שהביאה לרפורמה כוללת במערך הארגוני של הממשלה כולה.
היסטוריה > מחלקת המשטרה הקיסרית

מחלקת המשטרה (Департамент полиции) הייתה מחלקה במשרד הפנים הרוסי האחראית לניהול כל גופי המשטרה באימפריה הרוסית משנת 1880 ועד 1917. המחלקה הוקמה ב-6 באוגוסט 1880 כיורשת המחלקה השלישית בלשכת הוד מעלת הקיסר ונודעה תחילה בשם מחלקת משטרת המדינה (ברוסית: Департамент государственной полиции; מאוגוסט 1880 ועד ה-18 בפברואר 1883). המשטרה הייתה אחראית על יחידות השיטור השונות ברחבי המדינה, מחלקות הבילוש וגדודי הכבאות וההצלה.
המחלקה פורקה לאחר פרוץ מהפכת פברואר ב-10 במרץ 1917 ובמקומה הוקם המינהל הזמני לענייני משטרת הציבור ולאבטחת רכוש וחיי האזרחים וב-19 ביוני אותה שנה הפכה למינהל הראשי לענייני המיליציה (Милиция). המשטרה הקיסרית פורקה סופית ב-25 באוקטובר 1917 וחדלה להתקיים החל מתאריך זה.
היסטוריה > המיליציה הסובייטית

בנובמבר 1918 הקומוניסטים החלו בהקמת זרועות ה"מיליציה" שהחלה לפעול כמשטרת העם, ותִפקדה כמשטרה כלל ארצית בברית המועצות שפולגה למינהלי פנים עירוניים ומינהלי מחוזות, שפעלו כמשטרות אזוריות. ב-1990 קודמה הצעת חוק לשינוי שם המיליציה חזרה ל"משטרה", אך עד מהרה התפרקה ברית המועצות ל-15 רפובליקות והרעיון נזנח. המיליציה המשיכה לתפקד כמשטרת המדינה ברוסיה עד לשנת 2011.
היסטוריה > המשטרה הפדרלית (רפורמה שלא מומשה)

לראשונה החלו דיונים על רפורמה במשטרה הרוסית בסתיו 2002, במסגרתה הוצע להקים את המשטרה הפדרלית (Федеральная полиция) ו"משטרה מוניציפלית". על פי התוכניות, שיזם שר הפנים, המשטרה הרוסית תוכננה להתפצל לשני גופי שיטור ולדעת ראש סגל הקרמלין, דמיטרי קוזאק, הדבר היה מיישם בפועל את זכותם החוקתית של מחוזות רוסיה להפעיל בעצמם כוחות שיטור. בסוף 2003 תוכנן לאחד בין חוקרי המשטרה, משרד הפנים, שירות הביטחון הפדרלי ומשטרת המס הפדרלית לצורך יצירת גוף חדש בשם שירות החקירות הפדרלי (Федеральная служба расследований)‏. אלא שהצעדים הראשונים לרפורמה שכזו לא היו מוצלחים, לאחר שהשר בוריס גריזלוב יזם את פירוקה של המינהל האזורי למלחמה בפשע המאורגן (РУБОП), בעקבות רמת שחיתות גבוהה בארגון והוא משך את ידיו מתמיכה ברפורמה משטרתית לפיצול המשטרה. במקום זאת, הוא קידם צעדים להפיכתה לממוזגת יותר ולאיחוד שירותים אל תוכה. אף שצצו דיווחים על יצירת משטרה פדרלית ברוסיה ובתוכה "משטרת פלילים", "משטרת ביטחון הציבור" ו"משטרת הגירה" בפועל הרפורמה הוקפאה.
היסטוריה > הרפורמה המשטרתית

ב-2010 יצאה לדרך הרפורמה המשטרתית ברוסיה, שהושלמה עד 2012 וכבר ב-1 במרץ 2011 הפכה ה"מיליציה" ל"פוליציה" (בשמה ההיסטורי). הרפורמה במשטרת רוסיה (Реформа МВД, הרפורמה במשרד הפנים הרוסי) יצאה לדרך באוגוסט 2010. הרפורמה שנועדה להשיב את אמון הציבור הרוסי במשטרה, כללה את שינוי שמה של המשטרה מ"מיליציה", כפי שנקראה, ל"פוליציה" ("משטרה", בפשטות) – שמה של המשטרה הרוסית עוד מתקופת הצאר. הצעת החוק פורסמה באינטרנט בספטמבר 2011 לצורך דיונים ציבוריים לפני הגשתה לאישור הפרלמנט. הצעת החוק זכתה לתמיכה ציבורית לאחר שכללה תנאי קבלה מחמירים של שוטרים וחיוב כל שוטר לשאת תג על חזהו, כנהוג במרבית משטרות המערב. בינואר 2011 החוק אושר על ידי מועצת הפדרציה של רוסיה ובפברואר אותה שנה גם על ידי הדומה, וב-1 במרץ 2011 החוק החדש "אודות המשטרה" נכנס לתוקף והרפורמה המשטרתית נכנסה להילוך מהיר. ביולי 2011 הוועדה להכשרת שוטרים סיימה את עבודתה לאחר שעסקה בהכשרתם המחודשת של שוטרי רוסיה, לקראת החלת הרפורמה המשטרתית. הוועדה, שהוקמה בפברואר 2011 כצעד משלים לקראת השלמת הרפורמה במשטרה, הצליחה להעביר הכשרה מחודשת בקרב כמיליון שוטרים, כאשר 183,000 שוטרים פוטרו על ידי הנשיא, וכוח האדם במשטרה קוצץ ב-22%, כשהמטרה הייתה להפחית את כמות השוטרים מ-1,280,000 שוטרים ל-1,100,000 עד 2012. נכון ל-2014, שירתו במשטרה כ-914,000 שוטרים. בשל השחיתות הגבוהה במשטרה וחוסר האמון הציבורי בה הוגשה הצעת חוק נשיאותית להקמת משטרה חדשה, תחת החוק "אודות המשטרה", שבמסגרתו הוחלט להעניק עזרה סוציאלית לשוטרים במצוקה, ולהעלות את שכרם ב-30%, כאשר סגן במשטרה מרוויח בין 33,000 ל-45,000 רובל בחודש, לעומת 10,000 רובל בחודש לפני הרפורמה. הוחלט כי כל שוטר בעל עבר פלילי לא יוכל לשרת במשטרה, ושוטרים שהואשמו בפלילים יפוטרו מהארגון.
הרפורמה המשטרתית הפכה לרפורמה הגדולה ביותר בתולדות המשטרה הרוסית מאז 1917, עם הפיכת המיליציה למשטרת הפדרציה הרוסית, שבמרכזה: המשטרה אינה כפופה לשלטון המקומי וזוכה לתקציב פדרלי ישירות מממשלת רוסיה, תוך ניסיון לחזק את המשטרה כדי להופכה למשטרה פדרלית, בניגוד לשיטה הישנה, לפיה יחידות המשטרה הוכפפו לשלטון המקומי והיו תלויות במימון מהתקציב האזורי, שהיה באחריות מחוזית.
באפריל 2016 נערך ארגון מחדש במבנה המשטרה, כאשר הוקמו בו 2 יחידות חדשות: היחידה למלחמה בסמים (שירשה את פסק"ן) והיחידה לענייני הגירה (יורשת שירות ההגירה הפדרלי שפורק). בנוסף, חיל הפנים של משרד הפנים הרוסי פורק כולו ועל בסיסו הוקם המשמר הלאומי של רוסיה שהפך לגוף עצמאי הכפוף לנשיא בלבד, כל יחידות המשטרה המיוחדות הועברו לאחריות המשמר הלאומי. בספטמבר 2016 הוכרז על פיטורם של 163,000 שוטרים וקיצוץ מצבת כוח האדם במשטרה ל-904,871 שוטרים.
במרץ 2017 נודע כי במסגרת רפורמה מתמשכת במשטרה ישנה תוכנית לפיה משטרת התנועה תפורק ותמוזג אל תוך המשטרה עצמה ותהווה חלק משירות הסיור של המשטרה והמינהל הראשי להבטחת ביטחון הציבור ותיאום בין ארגוני הרשות המבצעת במחוזות רוסיה, בפועל תוכנית זו הוקפאה אף היא.
מפקדי המשטרה

מפקד משטרת רוסיה הוא שר הפנים של רוסיה. בתקופה הצארית, בעת קיומה של מחלקת המשטרה, מנהל מחלקת המשטרה כיהן כמפקד משטרת הצאר והיה ממונה לתפקיד על ידי שר הפנים. לאחר התפרקות ברית המועצות שר הפנים הוא מפקד המשטרה בפועל.
| שם | תפקיד | תקופת כהונה | הערות |
| --- | --- | --- | --- |
| אנדריי דונאייב | שר הפנים והביטחון | 1991—1992 | שר הפנים הראשון של הפדרציה הרוסית |
| ויקטור יירין | שר הפנים | 1991—1995 |  |
| אנטולי קוּליקוֹב | שר הפנים | 1995—1998 |  |
| פאבל מאסלוב | שר הפנים | 23—30 במרץ 1998 |  |
| סרגיי סטפאשין | שר הפנים | 1998—1999 |  |
| ולדימיר רושאיילו | שר הפנים | 1999—2001 |  |
| בוריס גריזלוב | שר הפנים | 2001—2003 |  |
| ראשיד נורגאלייב | שר הפנים | 2003—2012 | מייסד משטרת הפדרציה הרוסית |
| ולדימיר קולוקולצב | שר הפנים | 2012—ואילך | מפקד משטרת מוסקבה לשעבר |
מבנה

המשרד הראשי של המשטרה כולל:
פיקוח כלי הרכב הממלכתי
המינהל הראשי לאבטחת הסדר הציבורי ותיאום עם ארגוני הרשות המבצעת בשלטון המקומי של רוסיה
המינהל הראשי למלחמה בקיצוניות
המינהל הראשי לביטחון פנים - מח"ש הרוסית
המינהל הראשי לחקירות פליליות - מחלקת בילוש מרכזית
המינהל לאיתור מבצעי של משטרת הפדרציה הרוסית - מודיעין משטרתי
המינהל הראשי לביטחון כלכלי ומלחמה בשחיתות
המינהל הראשי לענייני הגירה
המינהל הראשי לשליטה בסמים (יורש השירות הפדרלי לשליטה בסמים של רוסיה)
מינהל К - היחידה למאבק בפשע מקוון, הגנת סייבר ואבטחת מחשבים
הלשכה הלאומית המרכזית של האינטרפול
המינהל להגנת עדים
המינהל לאבטחת אירועי ספורט גדולים ובינלאומיים
המינהל לארגון תשאולים
מרכז שירות הכלבנים - יחידה של כלבי משטרה הפועלת מאז 21 ביוני 1909.
בנוסף לכך קיימים סניפים אזוריים כמקובל, המכונים מינהלים ראשיים. המינהל הראשי אחראי על ניהול הכוח משטרתי בישות הפדרציה הרוסית בה מתגוררים מעל 2 מיליון תושבים או שהוא בעל מעמד מיוחד (למשל המינהל הראשי של מוסקבה או המינהל הראשי של מחוז מוסקבה). בראש המינהל הראשי עומד קצין בכיר בדרגת גנרל-לויטטנט או גנרל-קולונל. המינהל אחראי על ניהול הכוח המשטרתי ביתר הישויות של הפדרציה הרוסית או ביחידות מינהליות מחוזיות (למשל מינהל מחוז טולה, מינהל מחוז דרום-מערב מוסקבה וכולי'). בראש המינהל עומד קצין בדרגת קולונל. מחלקת משרד הפנים מהווה יחידה משנית של המינהל ואחראית על הכוח המשטרתי בעיר בינונית או באזור של עיר גדולה. המדור המשטרתי הוא היחידה האזורית בתוך מחלקת משרד הפנים.
מבנה > היחידות הטריטוריאליות של המשטרה

משטרת רוסיה כוללת 22 משרדי פנים ברפובליקות של רוסיה, 19 מינהלים ראשיים של משרד הפנים במחוזות רוסיה, 42 מינהלי משרד הפנים במחוזות.
מבנה > היחידות הטריטוריאליות של המשטרה > משרדי פנים רפובליקניים

| סמל | רפובליקה | גוף השיטור |
| --- | --- | --- |
|  | אדיגיה | משרד הפנים של אדיגיה |
|  | אודמורטיה | משרד הפנים של אודמורטיה |
|  | אינגושטיה | משרד הפנים של אינגושטיה |
|  | אלטאי | משרד הפנים של אלטאי |
|  | בוריאטיה | משרד הפנים של בוריאטיה |
|  | בשקורטוסטן | משרד הפנים של בשקורטוסטן |
|  | דאגסטן | משרד הפנים של דאגסטן |
|  | חקסיה | משרד הפנים של חקסיה |
|  | טטרסטן | משרד הפנים של טטרסטן |
|  | מארי אל | משרד הפנים של מארי אל |
|  | מורדוביה | משרד הפנים של מורדוביה |
|  | סאחה-יקוטיה | משרד הפנים של רפובליקת סאחה-יקוטיה |
|  | צפון אוסטיה - אלניה | משרד הפנים של צפון אוסטיה - אלניה |
|  | צ'ובשיה | משרד הפנים של צ'ובשיה |
|  | צ'צ'ניה | משרד הפנים של צ'צ'ניה |
|  | קאראצ'אי-צ'רקסיה | משרד הפנים של קאראצ'אי-צ'רקסיה |
|  | קברדינו-בלקריה | משרד הפנים של קברדינו-בלקריה |
|  | קומי | משרד הפנים של רפובליקת קומי |
|  | קלמיקיה | משרד הפנים של קלמיקיה |
|  | קרליה | משרד הפנים של קרליה |
|  | קרים | משרד הפנים של קרים |
מבנה > היחידות הטריטוריאליות של המשטרה > גופי המשטרה המחוזיים (אובלסט)

| סמל | מחוז | גוף השיטור |
| --- | --- | --- |
|  | אמור | משטרת מחוז אמור |
|  | ארכנגלסק | משטרת מחוז ארכנגלסק |
|  | אסטרחן | משטרת מחוז אסטרחן |
|  | בלגורוד | משטרת מחוז בלגורוד |
|  | בריאנסק | משטרת מחוז בריאנסק |
|  | צ'ליאבינסק | משטרת מחוז צ'ליאבינסק |
|  | אירקוטסק | משטרת מחוז אירקוטסק |
|  | איוואנובו | משטרת מחוז איוואנובו |
|  | קלינינגרד | משטרת קלינינגרד |
|  | קלוגה | משטרת מחוז קלוגה |
|  | קמרובו | משטרת מחוז קמרובו |
|  | קירוב | משטרת מחוז קירוב |
|  | קוסטרומה | משטרת מחוז קוסטרומה |
|  | קורגן | משטרת מחוז קורגן |
|  | קורסק | משטרת מחוז קורסק |
|  | לנינגרד | מינהל משרד הפנים בסנקט פטרבורג ובמחוז לנינגרד |
|  | ליפצק | משטרת מחוז ליפצק |
|  | מגדן | משטרת מחוז מגדן |
|  | מוסקבה | משטרת מחוז מוסקבה |
|  | מורמנסק | משטרת מחוז מורמנסק |
|  | ניז'ני נובגורוד | משטרת מחוז ניז'ני נובגורוד |
|  | נובגורוד | משטרת מחוז נובגורוד |
|  | נובוסיבירסק | משטרת מחוז נובוסיבירסק |
|  | אומסק | משטרת מחוז אומסק |
|  | אורנבורג | משטרת מחוז אורנבורג |
|  | אוריול | משטרת מחוז אוריול |
|  | פנזה | משטרת מחוז פנזה |
|  | פסקוב | משטרת מחוז פסקוב |
|  | רוסטוב | משטרת מחוז רוסטוב |
|  | ריאזאן | משטרת מחוז ריאזאן |
|  | סחלין | משטרת מחוז סחלין |
|  | סמרה | משטרת מחוז סמרה |
|  | סרטוב | משטרת מחוז סרטוב |
|  | סמולנסק | משטרת מחוז סמולנסק |
|  | סברדלובסק | משטרת מחוז סברדלובסק |
|  | טמבוב | משטרת מחוז טמבוב |
|  | טומסק | משטרת מחוז טומסק |
|  | טבר | משטרת מחוז טבר |
|  | טולה | משטרת מחוז טולה |
|  | טיומן | משטרת מחוז טיומן |
|  | אוליאנובסק | משטרת מחוז אוליאנובסק |
|  | ולדימיר | משטרת מחוז ולדימיר |
|  | וולגוגרד | משטרת מחוז וולגוגרד |
|  | וולגודה | משטרת מחוז וולוגדה |
|  | וורונז' | משטרת מחוז וורונז' |
|  | ירוסלבל | משטרת מחוז ירוסלבל |
מבנה > היחידות הטריטוריאליות של המשטרה > גופי המשטרה המחוזיים (קראי)

| סמל | עיר | גוף השיטור |
| --- | --- | --- |
|  | אלטאי | מינהל משרד הפנים במחוז אלטאי |
|  | קמצ'טקה | מינהל משרד הפנים במחוז קמצ'טקה |
|  | חברובסק | מינהל משרד הפנים במחוז חברובסק |
|  | קרסנודר | מינהל משרד הפנים במחוז קרסנודר |
|  | קרסנוירסק | מינהל משרד הפנים בקרסנוירסק |
|  | פרם | מינהל משרד הפנים במחוז פרם |
|  | פרימוריה | מינהל משרד הפנים במחוז פרימורסק |
|  | סטברופול | מינהל משרד הפנים במחוז סטברופול |
|  | מחוז עבר הבאיקל | מינהל משרד הפנים בעבר הבאיקל |
מבנה > היחידות הטריטוריאליות של המשטרה > המשטרה בערים הפדרליות

| סמל | עיר | גוף השיטור |
| --- | --- | --- |
|  | מוסקבה | מינהל משרד הפנים במוסקבה |
|  | סבסטופול | מינהל משרד הפנים בסבסטופול |
|  | סנקט פטרבורג ומחוז לנינגרד | מינהל משרד הפנים בסנקט פטרבורג ובמחוז לנינגרד |
ציוד > נשק

| תמונה | דגם | ייצור | סוג | קליבר | הערות |
| --- | --- | --- | --- | --- | --- |
|  | АКС-74У | רוסיה | רובה אוטומטי | 5,45 × 39 מ"מ |  |
|  | אקדח מקארוב | רוסיה | אקדח | 9 מ"מ |  |
|  | גז מדמיע | רוסיה | נשק לא קטלני | — |  |
|  | אלה משטרתית | רוסיה | נשק לא קטלני | — |  |
ציוד > כלי רכב

| תמונה | סוג | ייצור | ייעוד | כמות | הערות |
| --- | --- | --- | --- | --- | --- |
|  | Lada Priora, Lada Granta, VAZ-2114, VAZ-2115 | רוסיה | ניידת סיור | למעלה מ-100,000 | בשימוש יחידות משטרת התנועה, שוטרי סיור ומקוף |
|  | Ford Focus | רוסיה | ניידת סיור | 10,400 | בשימוש משטרת התנועה |
|  | Fiat Ducato | איטליה | ניידת משטרה | 2,000 | בשימוש בלשים וחוקרים במשטרת מוסקבה, משטרת סנקט פטרבורג ובמשטרת קאזאן |
|  | UAZ-452 | רוסיה | ואן משטרתי | כ-10,000 |  |
|  | UAZ Hunter | רוסיה | ניידת סיור |  | בשימוש שוטרי מקוף |
|  | UAZ Patriot | רוסיה | ניידת סיור | 18,000 | בשימוש שוטרי סיור |
|  | VAZ-2121 | רוסיה | ניידת סיור | 50,000 | בשימוש שוטרי מקוף וסיור |
|  | גאזל | רוסיה | מעבדה ניידת | 27,000 | בשימוש חוקרים ואנשי זיהוי פלילי |
|  | KamAZ-43114 | רוסיה | ניידת סיור ותובלה | 7,000 | בשימוש יחידות מיוחדות. משמשת גם להעברת אסירים |
|  | GAZel-Next, GAZon NEXT | רוסיה | רכב תובלה |  | משמש להובלת אסירים |

בשנת 2018 משטרת התנועה הרוסית החלה להצטייד בדגמי BMW X5 xDrive35i F15, קיה סורנטו, פיאט דובלו פנורמה, טויוטה לנד קרוזר 200, Mercedes-Benz GLE 400 d V167, אאודי A6 C8, פורד אקספלורר ספורט.
דרגות

|  | שוטרים | משק"ים | משק"ים | משק"ים | משק"ים | משק"ים | משק"ים |
| --- | --- | --- | --- | --- | --- | --- | --- |
דרגות כתף תלבושת רגילה: 

| דרגה | שוטר | סרגינט זוטר | סרגנט | סרגנט בכיר | סטרשינה | פרפורשצ'יק | פרפורשצ'יק בכיר |
|  | קצינים זוטרים | קצינים זוטרים | קצינים זוטרים | קצינים זוטרים | קצינים בכירים | קצינים בכירים | קצינים בכירים | פיקוד עליון | פיקוד עליון | פיקוד עליון | פיקוד עליון |
| --- | --- | --- | --- | --- | --- | --- | --- | --- | --- | --- | --- |
דרגות כתף תלבושת רגילה: 

| דרגה | לוטננט זוטר | לוטננט | לוטננט בכיר | קפיטן | מייג'ור | לוטננט-קולונל | קולונל | גנרל-מייג'ור | גנרל-לוטטנט | גנרל-קולונל | גנרל משטרה |
ביקורת וציפיות

הצעת החוק הנשיאותית משנת 2011 של דמיטרי מדבדב להפיכת המיליציה למשטרה ספגה ביקורת נוקבת בטענה שהרפורמה נועדה לבצע שינויים קוסמטיים בלבד ולא שינוי של ממש - נטען ששינוי שם הארגון מ"מיליציה" ל"פוליציה" ("משטרה") לא באמת ישנה משהו במערך הניהולי והתפקודי וכי עדיין תסבול המשטרה הרוסית מדימויה כגוף משטרה מושחת ונחשל.
חרף זאת, כשעלתה ההצעה לראשונה והחלו דיונים קדחתניים בנושא, ציפיות רבות נתלו ברפורמה ורבים קיוו שהרפורמה אכן תסייע להפוך את המשטרה לגוף משטרה מודרני. נודעה אז הצעת המיתוג מחדש למשטרה שהציע משרד המיתוג SmartHeart המוסקבאי עוד בנובמבר 2011 ועורר התעניינות רבה, אך הצעות הסגנון והמיתוג מחדש שהוגשו על ידי המעצבים לידי משרד הפנים נדחו בשאט נפש.
ראו גם

מיליציה (ברית המועצות)
משטרת הסמים הרוסית (Наркополиция)
משטרת קאזאן
אומו"ן
משרד הפנים (רוסיה)
המשמר הלאומי של רוסיה
המשטרה הלאומית של אוקראינה
המשטרה הלאומית של צרפת
המשטרה הלאומית (דנמרק)
הערות שוליים

↑  "Указ Президента РФ «О некоторых вопросах Министерства внутренних дел Российской Федерации»".
↑  כך קוצץ כוח האדם במשטרה (ברוסית)
↑  Б. Грызлов. "Разрабатываемый закон "Об обеспечении общественной безопасности и правопорядка в России" предполагает создание федеральной полиции и муниципальной полиции". Петербургский правовой портал. אורכב מ-המקור ב-2013-04-05. נבדק ב-2013-03-30.
↑  "Российская милиция в её нынешнем виде прекратит своё существование". NEWSru.com. ארכיון מ-2013-04-05. נבדק ב-2013-03-30.
↑  "Федеральная служба расследований будет создана через два года". Деловая пресса. 2001-06-04. ארכיון מ-2013-04-05. נבדק ב-2013-03-30.
↑  "В России появится федеральная гвардия". Lenta.ru. ארכיון מ-2013-04-05. נבדק ב-2013-03-30.
↑  הרפורמה המשטרתית, "רוסיסקאיה גאזטה"
↑  הרפורמה המשטרתית, באתר גודוק
↑  מספר השוטרים צומצם למיליון
↑  כ-61% משוטרי משטרת התנועה פוטרו
↑  עקרונות העבודה של המשטרה הרוסית באתר סוכנות הידיעות RIA Novosti
↑  В России исчезнет ГИБДД
↑  В России не станет ГИБДД
↑  ГИБДД в России ликвидируют в 2018 году
↑  משטרת העיר סנקט פטרבורג אחראית גם לשיטור בשטחי מחוז לנינגרד
↑  https://www.drom.ru/info/misc/82885.html
↑  Новый облик полицейских оказался выдумкой // К предложенному в Cети ребрендингу МВД отношения не имеет
↑  LONG-SOUGHT CHANGES: NEW BRAND FOR RUSSIAN POLICE
↑  Полиция
| --- | --- |
בקרת זהויות :  NLI: 987007566767205171 
דרגון (משמאל) וקצין משטרה. שנת 1718. בול דואר של דואר רוסיה משנת 2013.
מדי המשטרה הקיסרית בתחילת המאה ה-20.
ניידת משטרה מדגם מוסקביץ' 3 מתוצרת מפעל הרכבים המוסקבאי מוסקביץ'. יולי 2024.
שוטר תנועה על כביש הטבעת של מוסקבה.
ניידת משטרת התנועה הרוסית במוסקבה, מרץ 2018.
ההצעה הפופולרית לסמל המשטרה הרוסית
Californication (מילה)

המילה Californication היא הֶלחֵם של המילים California (קליפורניה) ו-fornication (ניאוף). המילה היא תחדיש, והופיעה לראשונה בדפוס בשנת 1966. יש לה שתי משמעויות:
כינוי גנאי לקליפורניזציה.
ניאוף נוסח קליפורניה.
ביקורת חברתית וערכית

המילה נבדלת בעיצור אחד בלבד מן המילה Californization (קליפורניזציה), שמשמעותה קבלת מנהגים וערכים שמקורם במדינת קליפורניה שבארצות הברית. השימוש בה, ככינוי גנאי או לביקורת נגד קליפורניזציה, משקף עמדה, לרוב שמרנית, שלפיה אימוץ המנהגים והערכים של קליפורניה כרוך בבגידה בערכים מקומיים, ישנים וטובים יותר, ודומה בכך לניאוף בחיי נישואים.
המונח הופיע לראשונה במדור ביקורת הספרים של המגזין Time ב-6 במאי 1966, במאמר שעסק בספרים של תומאס פינצ'ון, ריצ'רד פאריניה ולאונרד כהן, ושלל את עולם הערכים שממנו הושפעו.
ביקורת חברתית וערכית > פיתוח מול שמירת הסביבה

מאז שנות ה-70 השתמשו במונח מתנגדים לעיור מסיבי וגידול מואץ באוכלוסייה, בעיקר במדינות שכנות בארצות הברית. נטען כי הפיתוח נוסח קליפורניה נעשה על חשבון רזרבות קרקע מידלדלות, ללא התחשבות בערכי הטבע ובאיכות הסביבה.
ב-7 בנובמבר 1972 נערך במדינת קולורדו משאל עם שבו הוחלט שלא לארח בעיר דנוור את אולימפיאדת החורף ה-12 ב-1976. אחת הסיסמאות שבהן השתמשו המתנגדים הייתה "Don't Californicate Colorado". סיסמאות דומות מופיעות עד היום על סטיקרים במדינות שונות.
ביקורת חברתית וערכית > רד הוט צ'ילי פפרז - אלבום ושיר

ב-1999 הוציאה להקת רד הוט צ'ילי פפרז אלבום וסינגל בשם "קליפורניקיישן", שזכו להצלחה רבה. מילות השיר מבקרות את ההערצה ברחבי העולם לערכים השטחיים האופייניים לקליפורניה, בהם השאיפה להופיע בסרטים והשמירה על חזות צעירה באמצעות ניתוחים פלסטיים.
ניאוף נוסח קליפורניה

משמעות שנייה של המילה היא "ניאוף נוסח קליפורניה". לעיתים הכוונה להתקדמות מקצועית דרך חדר המיטות, הנחשבת לנפוצה בתעשיית הסרטים ההוליוודית בקליפורניה.
ניאוף נוסח קליפורניה > סדרת טלוויזיה

החל מ-2007 משודרת בארצות הברית, בערוץ Showtime, סדרה בשם "קליפורניקיישן", בכיכובו של דייוויד דוכובני. היא אינה עוסקת בביקורת חברתית או ערכית, וגם את שמה יש להבין כ"ניאוף נוסח קליפורניה". הדמות הראשית מכורה ליחסי מין, והסדרה כוללת סצנות מין מפורשות. היא זוכה הן לשבחי המבקרים והן לאהדת הקהל.